stanford-oval/wikipedia huggingface dataset:
כוח ענק
רבייה

הכוח הענק, כמו רוב הזוחלים, מטיל ביצים מהן בוקעים הצאצאים. בהטלה מטילה נקבת הכוח הענק בין 7 ל-38 ביצים, המודגרות בקן חפור בחול כ-237 יום. אורך הצעירים בבקיעה הוא 25.3 - 55.5 סנטימטרים. דרקוני קומודו אינם דוגרים. הכוח הענק, כמו כמעט כל הזוחלים, אינו מפיק חום בתוך גופו. ולכן הנקבה אינה מסוגלת לחמם את הביצים, אלא היא חשה בלשונה מה החום הראוי של האדמה להדגרת הביצים. ישנו ויכוח בין תושבי האי קומודו לבין המדענים בעניין ההשגחה על הקן. תושבי קומודו טוענים שהנקבה משגיחה על הקן שלה. אבל תצפיות המדענים מוכיחות את ההפך.
גורי דרקון קומודו אינם רואים את הוריהם.
הכוח הענק הוא קניבל, שעשוי לאכול את בניו. האינסטינקט הטבוע בצעירים מיד לאחר בקיעתם הוא לטפס על העץ הסמוך לצורך הגנה. שם הם אוכלים חרקים ובוזזים קני ציפורים, במשך 4 שנים ומגיעים לאורך 2.5-2 מטרים.
הכוח הענק ידוע כמין שהתרבה בשבי בגני חיות באינדונזיה מאז שנות ה-70 של המאה ה-20. בשנת 1992 פורסם בהרחבה על אודות 55 כוחים ענקיים שבקעו מביצים בסינסינטי, ארצות הברית וכי שרדו 52 מהם. בשנת 2006 דווח בבריטניה, בגן החיות של צ'סטר ובאינדונזיה על רביית בתולים אצל נקבה שלא הזדווגה עם זכר. גן החיות של דנוור, קולורדו, ארצות הברית דיווח שלוש פעמים על בקיעת דרקוני קומודו בתחומו. גם בגן החיות של ממפיס בקע דרקון קומודו. ב-20 במרץ 2013 דווח אתר העיתון "קומפאס" כי בקעו מביציהם 28 דרקוני קומודו בגן החיות בסורביה, ואוכלוסיית דרקוני קומודו שם מונה 62 פרטים. ב-29 בפברואר 2020 דווח בצ'טנוגה, בארצות הברית על אודות 3 דרקוני קומודו שנולדו מנקבה שלא הזדווגה עם זכר.
יכולת זו (הנקראת פרתנוגנזה) אפשרית כיוון שהמטען הגנטי של הכוח הוא במערכת ZW (בניגוד למערכת XY כפי שקיים אצל מינים רבים, ביניהם בני אדם), כלומר כרומוזום המין נמצא אצל הנקבה ולא אצל הזכר. זה מאפשר לנקבה אשר מגיעה לאזור מבודד לשמר את הגנטיקה שלה על ידי לידה בתולית שכזו. לידה בתולית שכזו מייצרת אך ורק ביצים הפלואידיות מהגנטיקה של האם בלבד כמובן, כאשר ישנן ביצים שמקבלות מטען גנטי WW שאינן יכולות לשרוד (בדומה ל־YY אצל אדם), וזכרים ZZ. במקרה ולא מגיע כוח נוסף לאזור המבודד, הגנטיקה של האם יכולה להישמר על ידי רבייה עם בניה, דבר אשר פוגע במגוון הגנטי, אך מייצר הרבה פחות פגמים מאשר במינים אחרים מאחר שהגנטיקה של הבנים זהה לזו של האם, ולאחר מכן הילדים/נכדים שלה יכולים להתרבות עם פרטים אחרים אשר יגיעו.
תוחלת חיים

ידוע על דרקון קומודו שחי בשבי 31 שנה. תוחלת החיים בטבע לא ידועה ומוערכת בכ-50 שנה. בפרסומים מדעיים שונים הועלו השערות לתוחלת חיים של 20, 30, 40, 60 ו-100 שנה. המקומיים טוענים שדרקוני קומודלו חיים יותר מ-150 שנה.
היכחדות הדרקונים באי פאדאר

דרקוני קומודו נראו לאחרונה באי פאדאר בשנת 1975. ההנחה הרווחת היא שדרקוני קומודו מתו באי פאדאר כתוצאה מירידה גדולה באוכלוסיית הפרסתנים הגדולים שמשמשים להם כטרף, ירידה שנגרמה כנראה בשל ציד בלתי חוקי. ב-4 באוגוסט 2008 הודו הרשויות באינדונזיה שדרקוני קומודו נכחדו מהאי פאדאר. ב-30 במאי 2016 דווח אתר העיתון "JAKARTA POST" שישנם 5 דרקוני קומודו באי פאדאר.
מאמצי שימור > גרעין רבייה בישראל

בשנת 2010 דווח על ניסיון להביא דרקון קומודו לישראל מבריטניה למטרות רבייה. דרקון הקומודו הראשון בישראל הגיע בספטמבר 2014 לספארי ברמת גן, זכר מפראג, צ'כיה. עם הבאת פרט זה הצטרפה ישראל למדינות המשתתפות בתוכנית השימור הבינלאומית של דרקוני קומודו. ב-2018 הובאו שתי נקבות נוספות. גרעין הרבייה בספארי יהיה גרעין הרבייה הראשון של דרקוני קומודו בישראל.
מאמצי שימור > שחרור 6 דרקוני קומודו ילידי שבי אל הטבע

ב 27 בפברואר 2020 נולדו 6 דרקוני קומודו בשבי בבוגור. ב-23 בספטמבר 2023 שוחררו אותם 6 כוחי ענק בשמורת הטבע וויי וואול.
דרקוני קומודו כסמל

תבליטי דרקוני קומודו מוטבעים על שני מטבעות אינדונזיים, ומצוירים על שטר כסף של אינדונזיה. דרקוני קומודו מצוירים גם על בולים ומעטפות דואר של אינדונזיה ושל מדינות נוספות. סמל מחוז נוסא תנגגארא טימור מכיל ציור של דרקון קומודו. כרטיסי טלפון עם ציורי דרקון קומודו קיימים באינדונזיה ובמדינות נוספות.
דרקוני קומודו בבתים פרטיים

חרף החוקים המחמירים דווח בערוצי המדע בטלוויזיה ובאינטרנט אודות שני פרטים שהוחזקו בשבי אצל אנשים פרטיים. פרט אחד הוחזק באי האינדונזי סומבאוא בבית משפחה המייחסת לו כוחות מיסטיים, מתוך אמונה באנימיזם, ומזינה אותו בכמויות ניכרות של בשר וביצים. הפרט השני הוחזק בביתה של אישה בפיליפינים, וניזון מכמויות ניכרות של ביצים מקערה מעל שולחנה. פרט זה ניצל את יכולתו לעמוד על שתי רגליו האחוריות, דבר שמשמש לדרקון קומודו לעיתים גם כדי להשיג מזון בטבע.
בתרבות הפופולרית

לכבוד חגיגות השנה ה-37 לפארק הלאומי קומודו, ב-6 במרץ 2017, הוצג במנוע החיפוש גוגל דודל שהציג עובדות על דרקוני קומודו בצורת חידון מלווה באנימציה מתאימה.
ביאורים

↑  הלטאה היבשתית הגדולה ביותר שחיה מעולם הייתה מגלניה (Megalania priscus), שאומדן אורכה הגדול ביותר היה 9 מטרים. לטאה זו נכחדה. המוזאזאוריים, משפחה של לטאות ים פרהיסטוריות, היו גדולות למעלה מפי שניים מכל לטאה יבשתית שחייתה אי פעם, והגיעו לאורך של למעלה מ-18 מטרים, למעלה מכפול מאורכה של המגלניה. בשנים 1989 ו-2011 טענה מדענית אינדונזית בשם סוראהיא סופארמי שדרקון קומודו הוא "מוזאזאורוס יבשתי" דבר שחולל הרבה רעש באינדונזיה, אך אינו מקובל על הזרם המרכזי במדע, וגם בכירי מדעני אינדונזיה אינם מקבלים את הרעיון שלה בגלל הבדל אנטומי ידוע, המוסבר בערך מוזאזאוריים בפסקה מוזאזאוריים#תיאור. בנוסף, טענה סופארמי שהכוח הענק צץ לפני 60 מיליון שנה, טענה שאיננה מקובלת היום. המוזאזאוריים נכחדו לפני 66 מיליון שנה יחד עם הדינוזאורים.
↑  פטר אנתוני אוונס כתב במאמרו משנת 1912 הנזכר בקישורים החיצוניים בעמוד זה אודות דיווחים שהכוח הענק חרש, אולם המחקר גילה מאוחר יותר שהכוח הענק שומע בטווח של 400 עד 2000 הרץ, זאת בהשוואה לטווח השמיעה האנושי שהוא 20 עד 20000 הרץ.
↑  מקור הטענה בסרט ששודר בערוצי המדע בטלוויזיה ויוחסה לאחיזה בפה סגור ולא דווקא לנשיכה הראשונית.
↑  גרסה חלופית להיכחדות הדרקונים באי פאדאר: בשנת 1984 הייתה שרפה גדולה באי פאדאר (Padar). אוכלי העשב ששרדו את השרפה נשארו ללא מזון ומתו ברעב. בעקבות זאת, דרקוני קומודו שחיו באי נאלצו לשחות לאי רינצ'ה או לאי קומודו כדי לשרוד.
↑  במפה המצורפת בערך זה סומן האי פאדאר כ"תפוצה בעבר".
הסנאט של ג'ורג'יה

| --- | --- |

 מדינה:  ארצות הברית 
 הרכב
 מספר מושבים:  56 
  
 משכן
  
 Georgia State Capitol 
 אתר אינטרנט
 www.senate.ga.gov
 
הסנאט של מדינת ג'ורג'יה (באנגלית: Georgia State Senate) הוא הבית העליון של האספה הכללית של ג'ורג'יה (בית המחוקקים הדו-ביתי), במדינת ג'ורג'יה שבארצות הברית. נכון לאוקטובר 2024, למפלגה הרפובליקנית יש רוב של כ-33 נציגים, אל מול 23 נציגים דמוקרטיים.
כמו רוב הבתים העליונים בארצות הברית, לסנאט יש את הסמכות הבלעדית לאשר מינויים שונים שנעשו על ידי מושל ג'ורג'יה, ולדון במקרים של הדחה שהביא בית הנבחרים. הסנאט נחשב לעיתים קרובות לקרש קפיצה עבור אלה המחפשים בסופו של דבר תפקידים יוקרתיים יותר – כל המושלים האחרונים של ג'ורג'יה כיהנו בסנאט.
הסנאט מחויב מבחינה חוקתית להתכנס מדי שנה בקפיטול מדינת ג'ורג'יה שבאטלנטה. האספה הכללית מתחילה בכל מושב שנתי ביום שני השני של ינואר. מתאריך כינוס זה, הישיבות נמשכות כ-40 ימי עבודה. האספה הכללית רשאית לקרוא לישיבות מיוחדות בהצבעה של שלוש חמישיות מהחברים בכל בית. מפגשים מיוחדים בג'ורג'יה עשויים להימשך לכל היותר 40 יום.
הסנאט של מדינת ג'ורג'יה מורכב מ-56 חברים הנבחרים במחוזות חד-נציגיים. הסנאטורים מכהנים בכהונה של כשנתיים, כאשר הבחירות מתקיימות בשנים זוגיות. סנאטורים נכנסים רשמית לתפקידם ביום שני השני בינואר לאחר בחירתם. כדי לכהן בסנאט, אדם חייב להיות לפחות בן 25, ותושב המדינה לפחות שנתיים. שלא כמו ברוב המדינות, סנאטורים אינם נדרשים להתגורר במחוזותיהם במשך פרק זמן מסוים לפני המועמדות.
הערות שוליים

1 2 3 4 5 6 7  The Book of the States (53 ed.). The Council of State Governments. 7 בינואר 2022. נבדק ב-12 בינואר 2022. {{cite book}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007371412505171  GND: 253994-9  LCCN: n79110970  VIAF: 130793562   WorldCat (עם VIAF): 130793562
האספה הכללית של אילינוי

| --- | --- |
 מדינה:  ארצות הברית 
 משכן
  
 הקפיטול של סנאט אילינוי 
 אתר אינטרנט
 www.ilga.gov
 
האספה הכללית של אילינוי (באנגלית: Illinois General Assembly) היא בית המחוקקים הדו-ביתי של מדינת אילינוי שבארצות הברית. הבית התחתון הוא בית הנבחרים של אילינוי והבית העליון הוא הסנאט של אילינוי. האספה הכללית נוצרה על ידי חוקת המדינה הראשונה שאומצה ב-1818. נכון לאוקטובר 2024, האספה הכללית הנוכחית היא ה-103, כשכהונת האספה נמשכת בדרך כלל כשנתיים.
לפי הגרסה המעודכנת של חוקת אילינוי מ-1983, בסנאט מכהנים כ-59 חברים לעומת 118 חברים בבית הנבחרים. בשני הבתים החברים נבחרים במחוזות חד-נציגיים.
האספה מתכנסת בקפיטול מדינת אילינוי שבספרינגפילד. החוקים באים להבצעה בדרך כלל ברוב קולות בשני הבתים, ולאחר קבלת הסכמתו של מושל אילינוי. לאחר מכן החוקים מתפרסמים באוסף החוקים הרשמי.
שני נשיאי ארצות הברית, אברהם לינקולן וברק אובמה, החלו את הקריירה הפוליטית שלהם בעצרת הכללית של אילינוי - בבית הנבחרים של אילינוי ובסנאט של אילינוי, בהתאמה.
היסטוריה

העצרת הכללית של אילינוי נוצרה על ידי חוקת המדינה הראשונה שאומצה ב-1818. בתחילה לא פעלו במדינה זו מפלגות פוליטיות מאורגנות, אך המפלגות הדמוקרטית והוויגית החלו להיווצר בשנות ה-30 של המאה ה-19.
נשיא ארצות הברית העתידי אברהם לינקולן פעל בהצלחה כחבר במפלגה הוויגית ונבחר לאספה הכללית ב-1834. הוא כיהן ארבע קדנציות רצופות בבית הנבחרים בשנים 1834–1842, ותמך בהרחבת זכות הבחירה ובפיתוח כלכלי. מאוחר יותר הוא נבחר לנשיאות מטעם המפלגה הרפובליקנית שהוקמה באותה העת.
בשנת 1877, ג'ון תומאס היה האפרו-אמריקאי הראשון שנבחר לבית המחוקקים. בשנת 1922, לוטי הולמן אוניל נבחרה לבית הנבחרים ובכך הפכה לאישה הראשונה שכיהנה באספה.
הנשיא העתידי ברק אובמה, נבחר לסנאט בשנת 1996, וכיהן לבחירתו לסנאט של ארצות הברית ב-2004.
בחירות ועבודת הבית

חברי בית הנבחרים נבחרים לכהונה של שנתיים ללא הגבלת כהונה. על מנת לשמש כחבר האספה, אדם חייב להיות אזרח אמריקאי, בן 21 לפחות, ותושב מחוז הבחירה שלו לפחות כשנתיים.
חברי הסנאט של אילינוי מכהנים שתי כהונות של ארבע שנים וקדנציה אחת של שנתיים בכל עשו על מנת שחלוקת המחוזות תהיה בהתאמה למפקד האוכלוסין הפדרלי. מחזורי הקדנציה של הסנאט הם מדורגים, כאשר מיקומו של הכהונה בת השנתיים משתנה ממחוז אחד למשנהו. המונחים של כל מחוז מוגדרים כ-2-4-4, 4-2-4 או 4-4-2.
יום העבודה הרשמי הראשון של האספה הכללית הוא ביום רביעי השני של ינואר בכל שנה. מזכיר המדינה עומד בראש הבית עד לבחירת יושב ראש והמושל עומד בראש הסנאט עד לבחירת הנשיא. בשני הבתים ישנה חובה לבחירת מנהיג מיעוט.
המושל יכול להטיל וטו על הצעות חוק שהתקבלו על ידי האספה הכללית. סמכויות הווטו באילינוי רחבות באופן יוצא דופן בקרב מושלי המדינות.
הערות שוליים

↑  "Illinois Legal Research Guide". University of Chicago Library. נבדק ב-5 בספטמבר 2013. {{cite web}}:  (עזרה)
↑  Decker, John F.; Kopacz, Christopher (2012). Illinois Criminal Law: A Survey of Crimes and Defenses (5th ed.). LexisNexis. § 1.01. ISBN 978-0-7698-5284-3.
↑  White, Jr., Ronald C. (2009). A. Lincoln: A Biography. Random House, Inc. מסת"ב 978-1-4000-6499-1, p. 59.
↑  VandeCreek, Drew E. Politics in Illinois and the Union During the Civil War (אורכב 25.06.2012 בארכיון Wayback Machine) (accessed May 27, 2013)
↑  McClellan McAndrew, Tara (5 באפריל 2012). "Illinois' first black legislator". Illinois Times (באנגלית). נבדק ב-20 ביוני 2019. {{cite news}}:  (עזרה)
↑  "Lottie Holman O'Neill (1878-1967)". National Women's History Museum. אורכב מ-המקור ב-6 בספטמבר 2015. נבדק ב-1 בדצמבר 2015. {{cite web}}:  (עזרה)
↑  Scott, Janny (30 ביולי 2007). "In Illinois, Obama Proved Pragmatic and Shrewd". The New York Times (באנגלית). ISSN 0362-4331. נבדק ב-4 באוקטובר 2017. {{cite news}}:  (עזרה)
↑  Miller 2005, p. 36.
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007601605005171  GND: 122343-4  ISNI: 0000 0004 0414 1265  LCCN: n79054681  SNAC: w6fz1j2d  VIAF: 144232616   WorldCat (עם VIAF): 144232616
בית המחוקקים של מינסוטה

| --- | --- |
 מדינה:  ארצות הברית 
 היסטוריה
 תקופת הפעילות:  1857–הווה (כ־168 שנים) 
 משכן
  
 Minnesota State Capitol 
 אתר אינטרנט
 www.leg.state.mn.us
 
בית המחוקקים של מינסוטה (באנגלית: Minnesota Legislature) הוא בית המחוקקים הדו-ביתי של מדינת מינסוטה שבארצות הברית. בית המחוקקים מורכב משני בתים: הסנאט ובית הנבחרים. סנאטורים נבחרים מ-67 מחוזות חד-נציגים. מחוזות הבחירה מתעצבים בהתאם למפקד האוכלוסין של ארצות הברית ולכן הנציגים מתמודדים לתקופת כהונה אחת של שנתיים ושתי כהונות של ארבע שנים בכל עשור. הם נבחרים לכהונה של ארבע שנים בשנים המסתיימות ב-2 ו-6, ולקדנציה של שנתיים בשנים המסתיימות ב-0. הנציגים בבית הנבחרים נבחרים לכהונה של שנתיים ב-134 מחוזות חד-נציגיים שנוצרו על ידי חלוקת 67 מחוזות הסנאט לשניים.
שני הבתים נפגשים בין ינואר למאי בכל שנה ולא מעבר ל-120 ימי חקיקה בשנתיים. בית המחוקקים פועל בקפיטול מדינת מינסוטה שבבירה סיינט פול.
היסטוריה

לאחר אשרור התיקון ה-19 לחוקת ארצות הברית ב-1920, החלו להיבחר נשים לבית המחוקקים של מינסוטה. בשנת 1922 נבחרו מבת' הרד פייג', האנה קמפפר, סו מצגר דיקי האו ומירטל קיין לבית הנבחרים.
בשנת 1984 הורה בית המחוקקים להסיר את כל הכינויים הספציפיים למין מחוקי המדינה.
בשנת 1913 החלו מחוקקים במינסוטה להיבחר שלא באופן מפלגתי, כתוצאה מתקלה באחד מהניסוחים החוקתיים. למרות חוסר המפלגתיות הרשמית, הם תויגו בפועל כליברלים או כשמרנים. בשנת 1974 תושבי מינסוטה חזרו להצביע למועמדים בצורה מפלגתית.
בניין האספה בקפיטול
הערות שוליים

↑  "Women Wielding Power: Pioneer Female State Legislators". National Women's History Museum. אורכב מ-המקור ב-4 ביוני 2011. נבדק ב-29 במרץ 2012. {{cite web}}:  (עזרה)
↑  "1986 - Gender Revision in Minnesota Statutes". Minnesota Women's Legislative Timeline: Significant Legislation Passed by the Minnesota Legislature Since Suffrage (1919-2010). Minnesota Legislative Reference Library. נבדק ב-1 במרץ 2014. {{cite web}}:  (עזרה)
↑  Adrian, Charles R. (Winter 1952). "The Origin of Minnesota's Nonpartisan Legislature" (PDF). Minnesota Historical Society. נבדק ב-2 במרץ 2014. {{cite web}}:  (עזרה)
↑  "Legislative Party Control: A Chart, 1901 to the Present". Minnesota Legislative Reference Library. נבדק ב-2 במרץ 2014. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007368993105171  LCCN: n79036929  SNAC: w68s8kmc  VIAF: 127827237   WorldCat (עם VIAF): 127827237
טורבו (סרט)

| --- | --- |
כרזת הסרט בישראל
כרזת הסרט בישראל
 בימוי:  דייוויד סורן 
 הופק בידי:  ליסה סטיוארט 
 תסריט:  דייוויד סורן, רוברט סיגל ודארן למקה
 עריכה:  ג'יימס ראיין
 שחקנים ראשיים:  ראיין ריינולדס סנופ דוג פול ג'יאמטי מאיה רודולף סמואל ל. ג'קסון
 מוזיקה:  הנרי ג'קמן 
 מדינה:  ארצות הברית 
 חברת הפקה:  אולפני ההנפשה של דרימוורקס
 חברה מפיצה:  פוקס המאה ה-20
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ארצות הברית 17 ביולי 2013 ישראל 19 בספטמבר 2013
 משך הקרנה:  96 דק' 
 שפת הסרט:  אנגלית 
 מקום התרחשות:  לוס אנג'לס 
 תקציב:  $127,000,000
 הכנסות:  $282,570,682
 הכנסות באתר מוג'ו:   turbo
 אתר רשמי
 דף הסרט ב־IMDb
 
טורבו (באנגלית: Turbo) הוא סרט ספורט קומי אמריקאי בהנפשה ממוחשבת של דרימוורקס מ-2013. הסרט בוים על ידי דייוויד סורן, שכתב את התסריט יחד עם רוברט סיגל ודארן למקה.
עלילת הסרט מתרחשת בעמק סן פרננדו שבלוס אנג'לס, ומציגה את מעלליו של שבלול הגינה תיאו. חולם על מרוץ המכוניות "אינדיאנפוליס 500", הוא יוצא מגינתו על מנת לצפות במירוץ פיראטי. בעקבות תאונה רדיואקטיבית, ה-DNA של תיאו משתנה והוא הופך למעין גרסה של מכונית-על: עיניו מאירות כפנס, הזנב שלו מצפצף כצופר וגופו זוחל במהירות גבוהה. לאחר שבעליו, צמד האחים טיטו ואנג'לו לופז, מגלים את יכולותיו החדשות של תיאו, הוא נמכר לתחרות "אינדיאנפוליס 500". תיאו משנה את שמו ל"טורבו", והופך לאחת האישיוּיוֹת הידועות ביותר בעולם. כ"נהג", עליו להתמודד עם הסיכון שבהיותו שבלול המתחרה במרוצי מכוניות.
כמעט בכל אספקט אפשרי, "טורבו" נחשב לכישלון. מבקרי הקולנוע העניקו לו ביקורות פושרות, ובאתרי הסקירה "Rotten Tomatoes" ו-"Metacritic" הוא זכה לציונים של 67% ו-58 בלבד, בהתאמה. לא די בכך, הוא הפסיד בקרב על הקהל כשנאלץ להתחרות בחמישה סרטי הנפשה אחרים כשיצא לאקרנים. ההכנסות מהקרנותיו המסחריות של הסרט בבתי קולנוע סביב העולם היו רק על $282,570,682, ובחישוב כל הוצאות התקציב, הוא הסב לאולפני ההפקה נזק שנאמד בהפסד של כ-$15,600,000.
עלילה

פרק זה לוקה בחסר. אנא תרמו לוויקיפדיה ו.
שבלול הגינה חובב מרוצים בשם תיאו עוזר לשאר שבלולי הגינה בגינה, בזמן שחלומו הגדול הוא להיות אלוף מרוצים. בזמן שהוא צופה בטלוויזיה על הנהג האהוב עליו, גי גנייה (Guy Gagne), הטלוויזיה מתקלקלת והוא יוצא החוצה. עקב מרוץ פיראטי (או מרוץ רחוב), שבמהלכו תיאו נשאב למנוע של אחד מהרכבים ובעקבות שאיפת חמצן דו-חנקני (נייטרוס), תיאו מקבל פנסי עיניים, קונכייה מצפצפת וחשוב מכל: מהירות-על של מכונית מרוץ. אחרי שהוא משווייץ בזה מול חבריו, תופס אותו מוכר טאקו שמקים תחרות חלזונות. הם ראו את הכישרון שלו והחליטו להביא אותו למרוץ בשם ה"אינדי 500" ושם הוא יתחרה. הוא מחליט לשנות את שמו ל"טורבו" ומתכונן לקראת המרוץ. כשטורבו הגיע למרוץ, הוא עובר את מבחני הקבלה. תוך כדי שהוא מפגין את כישרונותיו במבחני הקבלה, ילד אחד בקהל מצלם את זה. הסרטון הגיע לאנשים מכל העולם ועבר עריכות וגרסאות רבות, אפילו בצורת שיר. לבסוף טורבו מתחרה ועובר תאונה נוספת שמבטלת את הכוחות שלו אך הוא מצליח למרות זאת ומנצח במרוץ. אחרי המרוץ הוא חוזר לחנות הטאקו עם חבריו ומתחרה שוב עם שאר החלזונות, רק שהפעם כולם קיבלו שדרוגים, כמו מנוע מאחורה, מנוע סילון ועוד. לאחר שמבריא מפציעתו, המהירות שלו שבה אליו, והוא חוזר לחיות במהירות.
דמויות ומדבבים

ראיין ריינולדס - תיאו/טורבו: שבלול גינה, חובב מרוצי מכוניות שזוכה למהירות-על לאחר תאונה רדיואקטיבית, ומצטרף כ"נהג" אל "אינדיאנפוליס 500" ואף מנצח בו. בגרסה העברית, את קולו של תיאו דיבב עידו מוסרי.
פול ג'יאמטי - צ'ט: שבלול גינה, אחיו הגדול של תיאו. בגרסה העברית, את קולו של צ'ט דיבב גלעד קלטר.
מייקל פניה - טיטו לופז: נהג משאית ומוכר טאקו, אחיו של אנג'לו והבעלים של תיאו. בגרסה העברית, את קולו של טיטו דיבב גילן שחף.
סנופ דוג - שבלול גינה, גמיש.
דמויות ומדבבים > הצוות

הצולף (יואב יפת) - סמואל ל. ג'קסון
אש (שירה נאור) - חברה בצוות של טורבו. בסוף הסרט נהייתה חברה של צ'ט.
צל צלול (אלון שר) - חבר בצוות של טורבו. חובש משקפיים.
נוח (אסף פריינטא) - חבר בצוות של טורבו.
ספרינטר (דניאל מגון) - חבר בצוות של טורבו.
דמויות ומדבבים > האחים דוס

אנג'לו (Angelo) - לואיס גוזמן /סער בדישי
דמויות ומדבבים > הספונסרים

קים לי (Kim Ly) - קן ג'יאו /יובל סגל
פז (Paz) - מישל רודריגז /רונה בקרמן
בובי (Bobby) - ריצ'רד ג'נקינס/עמי ויינברג
דמויות ומדבבים > דמויות נוספות

גי גנייה "האריה" (אלדד פריבס/ביל הארדר) - נהג מרוצים ומושא הערצתו של תיאו. התברר בהמשך כמנוול רודף תהילה ולבסוף הפסיד לטורבו במרוץ האינדי 500. הנבל הראשי של הסרט.